1. **Udruga veterana domovinskog rata "Brodosplit",** Put Supavla 19, 21000 Split, OIB: 11151241459 po zastupniku (predsjedniku): Goranu Kosor, OIB: 53536855048kao Naručitelj, (u daljnjem tekstu: „Naručitelj“), s jedne strane,

i

1. **Ponuditelj d.o.o,** adresa: Poljička 25, 21000 Split, Hrvatska, OIB:12345678910, po zastupniku Ime i Prezime, OIB: 12345678910, kao Ponuditelj (u daljnjem tekstu: Ponuditelj)

(u daljnjem tekstu zajedno: Ugovorne strane)

sklopili su u Splitu dana 15.06.2020.g.

**Ugovor o kupnji kombi vozila s rampom**

**broj ugovora: UP.02.2.2.10.0038.**

**(u daljnjem tekstu: Ugovor)**

**Uvodne odredbe**

***Članak 1.***

Ugovorne strane su suglasne da sklapaju ovaj Ugovor o kupnji kombi vozila s rampom.

Ugovor se potpisuje temeljem Priloga III: Postupci nabave za osobe koje nisu obveznici Zakona o javnoj nabavi te Odluke o odabiru od 14.06.2020.

**Predmet ugovora**

***Članak 2****.*

Nabava robe: Kupnja kombi vozila s rampom.

Kombi treba sadržavati minimalno sljedeće: minimalni broj sjedala 8+1, snagu motora minimalno 80 kW, broj vrata minimalno 4, vrsta motora: Diesel.

Za sigurnost treba imati minimalno sljedeće: Sustav protiv blokiranja kotača - ABS ili jednakovrijedno, regulaciju pogonskog proklizavanja - ARS ili jednakovrijedno, elektronski program stabilnosti - ESP ili jednakovrijedno, zračni jastuk za vozača sa zatezačem pojasa ili jednakovrijedno, multikolizijsku kočnica nakon sudara ili jednakovrijedno, automatske sigurnosne pojaseve s 3 pričvrsne točke naprijed ili jednakovrijedno, disk kočnice na sva četiri kotača s regulatorom sile kočenja ili jednakovrijedno.

Od opreme treba imati minimalno sljedeće: bočna klizna vrata, širine minimalno 1000 mm ili jednakovrijedno, centralno zaključavanje s daljinskim upravljanjem ili jednakovrijedno, električne podizače prednjih stakala ili jednakovrijedno, električno podesiva i grijana vanjska osvrtna zrcala ili jednakovrijedno, elektromehanički servoupravljač sa sigurnosnim stupom podesivim po visini i dubini ili jednakovrijedno, Start Stop sustav, trostruku preklopivu klupu u trećem redu sjedenja ili jednakovrijedno, grijano stražnje staklo ili jednakovrijedno, klima uređaj za vozačev i putnički prostor (odvojena regulacija), potpora kod bočnog udara vjetra ili jednakovrijedno, međuosovinski razmak minimalno 3400 mm ili jednakovrijedno i montažnu rampu za invalide ili jednakovrijedno.

***Članak 3.***

Naručitelj se obvezuje Ponuditelju uplatiti dogovoreni iznos ugovoren u Članku 4. prema rokovima iz Članka 4.

**Cijena predmeta ugovora**

***Članak 4.***

Ukupna vrijednost odabrane ponude bez PDV-a iznosi XY HRK, a s PDV-om i ostalim porezima iznosi XY HRK.

Plaćanje:

* plaćanje avansom do 30% po potpisu ugovora,
* ostatak po isporuci.

**Početak i rok za isporuku predmeta nabave**

***Članak 5.***

Rok za isporuku počinje teći od dana potpisa Ugovora s odabranim ponuditeljem, pri čemu rok za isporuku ne može biti dulji od 90 dana od dana potpisa Ugovora.

**Rok, način, uvjeti plaćanja i jamstvo**

***Članak 6****.*

Plaćanje se vrši dogovorenom dinamikom iz Članka 4. temeljem ispostavljenih računa Ponuditelja predmeta nabave.

Jamstvo za uredno ispunjenje predmeta nabave nije traženo.

**Izmjene i dopune ugovora**

***Članak 7.***

Ugovorne strane su suglasne da će, u slučaju potrebe, sadržaj obveza navedenih ovim Ugovorom po potrebi pobliže opisati i nabrojiti u budućim aneksima ovog Ugovora.

Ugovorne strane su suglasne da će se budućim aneksima ovog Ugovora izvršiti eventualna dopuna ili izmjena postojećih obveza iz članka 3. i članka 4. ovog Ugovora.

**Povjerljivost podataka**

***Članak 8.***

Ugovorne strane se obvezuju na čuvanje poslovne tajne za sve podatke i dokumentaciju koja će se koristiti za ostvarenje ovog Ugovora.

Ugovorne strane se obvezuju čuvati kao poslovnu i ugovornu tajnu sve informacije i podatke do kojih dođu usmenim, pisanim, elektroničkim ili bilo kojim drugim putem za vrijeme obavljanja ugovorenog posla i nakon završetka istog.

Ugovorne strane nisu odgovorne za otkrivanje bilo kojih informacija koje su već poznate javnosti, ili koje se moraju otkriti na temelju zakona, temeljem zahtjeva nekog nadležnog tijela, ili koje se nužno moraju otkriti u obavljanju predviđene svrhe Ugovora.

**Rješavanje sporova**

**Članak 9.**

Ugovorne strane su suglasne da će eventualne sporove rješavati sporazumom, a u slučaju da su ugovorne strane u nemogućnosti doći do sporazumnog rješenja, ugovara se nadležnost suda u Splitu uz primjenu prava Republike Hrvatske.

**Stupanje na snagu, primjena i raskid ugovora**

***Članak 10.***

Ovaj Ugovor stupa na snagu danom potpisivanja.

Na sve odnose između ugovornih strana koje proizlaze iz ovog Ugovora, a ovim Ugovorom nisu izričito regulirane, supsidijarno se primjenjuju odredbe Zakon o obveznim odnosima (NN br.35/05, 41/08, 125/11, 78/15).

Sve dopune ili izmjene ovog Ugovora bit će u pisanom obliku potpisane od strane ovlaštenih zastupnika Ugovornih strana sklapanjem dodatka ugovoru.

Ugovorne strane su suglasne da se Ugovor ne može raskinuti bez navođenja grubih razloga kršenja. Strana koja raskida Ugovor mora informirati drugu stranu pismenim putem. Ugovor će se smatrati raskinutim istekom 30 (trideset) dana od dana primitka pismene obavijesti o raskidu Ugovora. Ugovorne strane se obvezuju izvršiti one obveze koje su u trenutku raskida već preuzete, ali ne i izvršene.

**Završne odredbe**

***Članak 11.***

Odredbe ovog Ugovora izraz su volje ugovornih strana, te ga se iste odriču pobijati.

Ovaj Ugovor je napravljen u dva (2) istovjetna primjerka, a svaka Ugovorna strana zadržava po jedan (1) primjerak.

 Za Naručitelja: Za Ponuditelja:

 Goran Kosor Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. M.P.